**ΤΕΧΝΙΚΕΣ ΠΡΟΔΙΑΓΡΑΦΕΣ**

**ΣΥΣΤΗΜΑΤΟΣ ΩΡΟΜΕΤΡΗΣΗΣ ΠΡΟΣΩΠΙΚΟΥ**

| **Α/Α** | **ΠΕΡΙΓΡΑΦΗ** | **ΥΠΟΧΡΕΩΣΗ** | **ΑΠΑΝΤΗΣΗ** | **ΠΑΡΑΠΟΜΠΗ** |
| --- | --- | --- | --- | --- |
| **Α** | **ΔΙΑΤΑΞΗ ΤΟΥ ΣΥΣΤΗΜΑΤΟΣ** |
| Α1 | Το Σύστημα αποτελείται από:1.Αναγνώστη Μαγνητικών – Ηλεκτρονικών Καρτών2.Μαγνητικές ή Ηλεκτρονικές κάρτες3.Υπολογιστικό Σύστημα4.Εφαρμογή Λογισμικού5.Δικτυακό Εξοπλισμό6.Υποχρεώσεις Προμηθευτή | ΝΑΙ |  |  |
| **1** | **Αναγνώστης Μαγνητικών – Ηλεκτρονικών καρτών** |
| 1.1 | Φέρει κάθετο ή οριζόντιο υποδοχέα (σχισμή) εισαγωγής καρτών προς ανάγνωση. |  |  |  |
| 1.2 | Σε ευδιάκριτη οθόνη του καρταναγνώστη με ψηφιακή εμφάνιση παρουσιάζονται:* Η τρέχουσα ημερομηνία
* Η τρέχουσα ώρα
* Η επιτυχής ή ανεπιτυχής ανάγνωση της κάρτας. Η επιτυχία ή αποτυχία ανάγνωσης πρέπει να ανακοινώνεται παρουσιάζοντας επιβεβαιωτικά τον αριθμό της κάρτας με ηχητικό σήμα και ενδεικτική φωτοδίοδο (led) ανάλογης χρωματικής ένδειξης (δηλαδή σε κάθε καταχώρηση το ρολόι παρουσίας δίνει οπτικό και ηχητικό σήμα στον εργαζόμενο που εισέρχεται ή εξέρχεται ανάλογα με την εντολή που έχει δώσει ο διαχειριστής).
 | ΝΑΙ |  |  |
| 1.3 | Ο καρταναγνώστης μπορεί να διαθέτει αριθμητικά πλήκτρα για χειροκίνητη εισαγωγή του αριθμού της κάρτας σε περίπτωση απομαγνητισμού της. | ΠΡΟΑΙΡΕΤΙΚΟ(υποχρεωτικό μόνο με απαίτηση του Φορέα) |  |  |
| **2** | **Μαγνητικές ή ηλεκτρονικές κάρτες** |
| 2.1 | Παρέχεται υπερδιπλάσιος του αριθμού των εργαζομένων αριθμός καρτών.  | ΝΑΙ |  |  |
| 2.2 | Οι κάρτες παραδίδονται έτοιμες για ανάγνωση από τον καρταναγνώστη (φορτισμένες). | ΝΑΙ |  |  |
| 2.3 | Οι κάρτες φέρουν αρίθμηση που στην εφαρμογή θα αντιστοιχιστεί ψηφιακά με το φυσικό πρόσωπο (υπάλληλο). | ΝΑΙ |  |  |
| 2.4 | Οι κάρτες φέρουν το λογότυπο του Φορέα. | ΝΑΙ |  |  |
| 2.5 | Οι κάρτες αναγράφουν στοιχεία εντοπισμού/επικοινωνίας σε περίπτωση απώλειας. | ΝΑΙ |  |  |
| 2.6 | Δυνατότητα ανακύκλωσης καρτών. | Να αναφερθεί |  |  |
| **3** | **Υπολογιστικό Σύστημα** |
| 3.1 | Η εγκατάσταση της εφαρμογής θα γίνει σε συμβατό υπολογιστικό σύστημα που θα διαθέσει ο Φορέας. | ΝΑΙ |  |  |
| 4 | **Εγκατάσταση της Εφαρμογής και Λειτουργικές Απαιτήσεις** |  |  |  |
| 4.1 | Η εφαρμογή λειτουργεί σε 32bit ή 64bit λειτουργικά συστήματα. | ΝΑΙ |  |  |
| 4.2 | Η εφαρμογή λειτουργεί χωρίς κανένα πρόβλημα ή προσαρμογή σε windows λειτουργικά συστήματα από windows servers 2008 και νεότερα ή και σε υπολογιστικά συστήματα (σταθμούς εργασίας) από windows xp/sp3/32 bit έως και windows 8.1/64 bit. | ΝΑΙ |  |  |
| 4.3 | Η εφαρμογή μπορεί να εγκατασταθεί εύκολα και από το διαχειριστή σε ένα ή περισσότερα υπολογιστικά συστήματα του Φορέα (εξυπηρετητή με λογισμικό εξυπηρετητή ή αυτόνομα υπολογιστικά συστήματα). | ΝΑΙ |  |  |
| 4.4 | Ο προμηθευτής παραδίδει την εφαρμογή σε εκτελέσιμο αρχείο εγκατάστασης.  | ΝΑΙ |  |  |
| 4.5 | Ο διαχειριστής μετά την εγκατάσταση της εφαρμογής θα μπορεί να μεταφέρει τα δεδομένα και τις ρυθμίσεις από πρόσφατο αρχείο-αντίγραφο ασφαλείας. | ΝΑΙ |  |  |
| 4.6 | Η εφαρμογή υποστηρίζει εξαγωγή αντιγράφων ασφαλείας και μεταφορά σε εσωτερικούς δίσκους και σε εξωτερικά συστήματα αποθήκευσης και μέσω δικτυακών υποδομών. | ΝΑΙ |  |  |
| 4.7 | Η εφαρμογή υποστηρίζει επαναφορά αρχείου αντιγράφων ασφαλείας από οποιοδήποτε μέσο που αναγνωρίζεται από το λειτουργικό σύστημα και δικτυακά. | ΝΑΙ |  |  |
| 4.8 | Τα δεδομένα αποθηκεύονται με ασφάλεια σε βάση δεδομένων για μεγάλο χρονικό διάστημα, από ένα έως πολλά έτη. | ΝΑΙ |  |  |
| 4.9 | Η πρόσβαση στην εφαρμογή πραγματοποιείται μέσω του τοπικού δικτύου με πρωτόκολλο RDP. | ΝΑΙ |  |  |
| 4.10 | H πρόσβαση στην εφαρμογή πραγματοποιείται με διαδικασία αυθεντικοποίησης του διαχειριστή με όνομα χρήστη και κωδικό χρήστη. | ΝΑΙ |  |  |
| 4.11 | Η εφαρμογή επιτρέπει την πρόσβαση σε περισσότερους του ενός διαχειριστή με την εισαγωγή νέου λογαριασμού. | ΝΑΙ |  |  |
| 4.12 | Η εφαρμογή διαθέτει έτοιμα σενάρια ερωτημάτων και εξαγωγής αναγνώσιμων από την οθόνη και εκτυπώσιμων αποτελεσμάτων.  | ΝΑΙ |  |  |
| 4.13 | Η εφαρμογή παρέχει τη δυνατότητα στο διαχειριστή να σχεδιάσει τα δικά του σενάρια (queries), με συνδυασμούς από οποιοδήποτε πεδίο ή πεδία εγγραφής και να εξάγει στην οθόνη και να εκτυπώσει τα αποτελέσματα. | ΠΡΟΑΙΡΕΤΙΚΟ(υποχρεωτικό μόνο με απαίτηση του Φορέα) |  |  |
| 4.14 | Η εφαρμογή παρουσιάζει στην οθόνη και εκτυπώνει όλες τις απαραίτητες **αναλυτικές** και **συγκεντρωτικές** αναφορές παρουσιών, απουσιών, υπερβάσεων, υπερωριών, άλλων έκτακτων ωραρίων. Η εξαγωγή και η εκτύπωση δεδομένων γίνεται σε μορφή Excel, Word, pdf. | ΝΑΙ |  |  |
| 4.15 | Στην εφαρμογή καταχωρούνται γενικά πληροφοριακά προσωπικά στοιχεία των εργαζομένων. | ΝΑΙ(δυνατότητα εισαγωγής φωτογραφίας μόνο με απαίτηση του Φορέα) |  |  |
| 4.16 | Στην εφαρμογή καταχωρείται απεριόριστος αριθμός εργαζομένων. | ΝΑΙ |  |  |
| 4.17 | Στην εφαρμογή καταχωρείται Παρουσιολόγιο (όπως ώρα **εισόδου - εξόδου** των εργαζομένων και **ενδιάμεσες κινήσεις** εισόδου - εξόδου στο Φορέα κατά την διάρκεια του ωραρίου, διάρκεια **απουσίας**, **διαλλείματα**).  | ΝΑΙ |  |  |
| 4.18 | Η εφαρμογή εμφανίζει παρακολούθηση, διαχείριση εργαζομένων ανά Τμήμα. | ΝΑΙ |  |  |
| 4.19 | Η εφαρμογή εμφανίζει συγκεντρωτική αναφορά για κάθε εργαζόμενο του τρέχοντος ή του προηγούμενου μήνα ή οποιαδήποτε άλλη χρονική περίοδο. | ΝΑΙ |  |  |
| 4.20 | Η εφαρμογή επιτρέπει:* Ορισμό ωραρίων, αργιών
* Διαχείριση ημερολογίου
* Δυνατότητα **καταχώρησης** ετήσιων σταθερών και κινητών αργιών, ώστε να μην συμπεριλαμβάνονται στις εργάσιμες ημέρες.
* Τοπικές αργίες και εορτές
 | ΝΑΙ |  |  |
| 4.21 | Η εφαρμογή δημιουργεί πλήρη αναφορά παρουσιών, απουσιών, υπερβάσεων, υπερωριών. | ΝΑΙ |  |  |
| 4.22 | Στις εκτυπώσεις, στις αναφορές και λίστες εμφανίζει το λογότυπο και τη σφραγίδα του Φορέα. | ΝΑΙ |  |  |
| 4.23 | Η εφαρμογή επιτρέπει διόρθωση εγγραφών κατόπιν εντολής του αρμόδιου Προϊστάμενου. | ΝΑΙ |  |  |
| 4.24 | Η εφαρμογή επιτρέπει ρύθμιση ώρας και ημερομηνίας. | ΝΑΙ |  |  |
| 4.25 | Η εφαρμογή επιτρέπει υπολογισμό χρόνου εργασίας με βάση την ώρα προσέλευσης –αποχώρησης και ενδιάμεσων κινήσεων του υπαλλήλου. | ΝΑΙ |  |  |
| 4.26 | Η εφαρμογή επιτρέπει ρύθμιση τακτικού ωραρίου προσέλευσης και αποχώρησης του υπαλλήλου. | ΝΑΙ |  |  |
| 4.27 | Η εφαρμογή επιτρέπει ρύθμιση εναλλακτικού ωραρίου προσέλευσης και αποχώρησης ανά εργαζόμενο. | ΝΑΙ |  |  |
| 4.28 | Η εφαρμογή επιτρέπει την εισαγωγή από το διαχειριστή αιτίων απουσίας υπαλλήλου (άδεια, ασθένεια, εκτός έδρας εργασία, αδικαιολόγητες απουσίες κλπ.). | ΝΑΙ |  |  |
| 4.29 | Η εφαρμογή επιτρέπει διαγραφή υπαλλήλου. Η διαγραφή δεν θα είναι οριστικής μορφής αλλά της σχέσης ενεργός-ανενεργός. | ΝΑΙ |  |  |
| 4.30 | Η εφαρμογή παρουσιάζει και εκτυπώνει αυτόματα τη χορήγηση αναρρωτικών αδειών. | ΠΡΟΑΙΡΕΤΙΚΟ(υποχρεωτικό μόνο με απαίτηση του Φορέα) |  |  |
| 4.31 | Η εφαρμογή διαχειρίζεται τις κανονικές άδειες του υπαλλήλου, τα υπόλοιπά του σε σχέση με το παρουσιολόγιό του στην υπηρεσία. | ΠΡΟΑΙΡΕΤΙΚΟ(υποχρεωτικό μόνο με απαίτηση του Φορέα) |  |  |
| **5** | **Δικτυακός εξοπλισμός** |
| 5.1 | Η δικτυακή σύνδεση μεταξύ καρταναγνώστη και υπολογιστικών συστημάτων πραγματοποιείται ενσύρματα με καλώδιο δικτύου χαλκού cat.5e ή 6 και με πρωτόκολλο επικοινωνίας TCP/IP (static ή dynamic configuration). | ΝΑΙ |  |  |
| **6** | **Υποχρεώσεις προμηθευτή** |
| 6.1 | Ο κάθε είδους εξοπλισμός που θα χρησιμοποιηθεί είναι υποχρέωση του προμηθευτή. Από την υποχρέωση εξαιρείται το υπολογιστικό σύστημα εγκατάστασης της εφαρμογής. | ΝΑΙ |  |  |
| 6.2 | Ο προμηθευτής θα παραμετροποιήσει την εφαρμογή σύμφωνα με τις υποδείξεις του Φορέα και θα εισάγει για μια και μόνη φορά τους υπαλλήλους του φορέα.  | ΝΑΙ |  |  |
| 6.3 | Ο Προμηθευτής θα παράσχει δωρεάν υπηρεσίες εκπαίδευσης σε πρόσωπα που θα του υποδείξει ο Φορέας. | ΝΑΙ |  |  |
| 6.4 | Η εκπαίδευση θα πραγματοποιηθεί στις εγκαταστάσεις του Φορέα και θα είναι συνολικής διάρκειας 8 ωρών ανά 4 ώρες κάθε ημέρα.Η εκπαίδευση βεβαιώνεται με την τήρηση πρωτοκόλλου εκπαίδευσης. Την πρώτη ημέρα οι διαχειριστές θα εκπαιδευτούν στις διαδικασίες εγκατάστασης της εφαρμογής και της λήψης και επαναφοράς από αντίγραφα ασφαλείας.Τη δεύτερη ημέρα οι διαχειριστές θα εκπαιδευτούν στην εφαρμογή, στην εκμετάλλευση των έτοιμων σεναρίων και στη δημιουργία δικών τους σεναρίων εξαγωγής αποτελεσμάτων. Το πρόγραμμα μπορεί να τροποποιηθεί με τη σύμφωνη γνώμη του Φορέα. | ΝΑΙ |  |  |
| 6.5 | Ο Ανάδοχος θα παράσχει εγγύηση καλής λειτουργίας για διάστημα ≥ 6 μηνών.Μέσα στο διάστημα αυτό * θα αποκαθιστά κάθε βλάβη (bug) της εφαρμογής χωρίς καμία πρόσθετη επιβάρυνση.
* θα εγκαθιστά δωρεάν κάθε αναβάθμιση της εφαρμογής που θα εκδίδει ο ίδιος ή ο κατασκευαστής της.
* Θα εισάγει στην εφαρμογή κάθε αλλαγή που προήλθε από νομοθετική ρύθμιση ή από διοικητική ανάγκη του φορέα.
* θα προσφέρει υπηρεσίες βοήθειας (help desk) με διάστημα απόκρισης 4 εργασίμων ωρών από την ανακοίνωση της βλάβης που θα πραγματοποιείται με κάθε πρόσφορο μέσο (mail, fax, τηλέφωνο).
 | ΝΑΙ |  |  |
| 6.6 | Μετά την παρέλευση του ανωτέρω προσφερόμενου διαστήματος ο Φορέας θα μπορεί να συνάψει με τον προμηθευτή σύμβαση συντήρησης ή και εκσυγχρονισμού.  | ΝΑΙ |  |  |